เรื่องร้องเรียน (ถนน) วันที่ 2022-07-18 05:07:52 — แขวงวังบูรพาภิรมย์ เขตพระนคร กรุงเทพมหานคร
วิทยาลัยอาชีวศึกษาเสาวภา ได้มีผู้บริหาร (ผู้อำนวยการ) ร่วมกับครูฝ่ายปกครอง ทำโทษพักการเรียนจำนวน 15 วัน และห้ามเข้าสถานที่ ไม่ว่าเด็กจะมาเพราะตามงานค้างหรือกรณีใดๆทั้งสิ้น คือห้ามมาเหยียบที่โรงเรียน ถ้าพบเจอจะโดนทำโทษพักอีก 15 วัน เหตุผลที่ทำโทษเพราะว่าเด็กขอเสนอข้อเรียกร้องในเรื่องของเสรีทรงผมที่ขอความยาวเท่าตีนผมตามกฏกระทรวงกำหนด

ขอเท็จจริงคือ
1. คุณครูฝ่ายปกครอง แจ้งว่า นักเรียนชุมนุมวันไหว้ครู คุณครูเจ็บใจมาก และ ดึงกระชากไมล์ไปจากเด็ก พร้อมทั้งบอกว่า จะฟ้อง พรบ คอม ถ้าทำให้ รร เสื่อมเสียชื่อเสียง โดยไม่มีการมารับเรื่องร้องเรียนใดๆทั้งสิ้น
❗ แต่วันนั้นเด็กได้ทำพิธีไหว้ครูเสร็จสิ้นทุกชั้นเรียน แล้วถึงมีการเรียกร้องที่อยู่ในความเรียบร้อย ไม่มีคำหยาบ (ไม่เชื่อไปเปิดคลิปกล้องวงจรปิดของโรงเรียนนะคะ)
2.หลังจากเกิดเรื่อง ทาง รร ได้มีคำสั่งให้ นักเรียนที่มีส่วนเกี่ยวข้องห้ามเข้าใช้สถานที่ห้องเรียนเด็ดขาด
❗แต่เด็กก็ยังฝืนไป รร เพราะที่นี้การเรียนการสอนการบ้านเยอะ กลัวตามงานไม่ทัน
3.ทางฝ่ายปกครองและครูที่เกี่ยวข้องแจ้งว่า ถ้ารับกฏที่นี่ไม่ได้ก็ให้ลาออกไปเรียนที่อื่น พร้อมทั้งสั่งพักการเรียน 15 วัน และ ถ้าพบเจอใน รร ไม่ว่าจะเข้ามาตามงานหรืออะไรก็แล้วแต่ ก็จะได้รับโทษอีก 1 เท่าตัว 
❗ทางนักเรียนและผู้ปกครองมีความเห็นว่า เกินกว่าเหตุ และไม่ใช่วิธีการแก้ปัญหาที่ควรจะเป็น  เป็นการตัดสิทธ ริดรอน ความเป็นคน และ แยกชนชั้นกับเด็กโดยเฉพาะ เพราะการที่เด็กเรียกร้องสิทธิไม่ได้เหตุเกินความจำเป็น เด็กไม่ได้ขอไว้ผมยาว แต่แค่ขอแค่ตีนผมตามกฏของกระทรวง
4.ทางคุณครูแจ้งว่า ให้ ผู้ปกครอง และ เด็ก เซ็นรับข้อกฏระเบียบก่อนเข้าเรียนแล้ว ถ้าทำไม่ได้เชิญออกไปเรียนที่อื่น 
❗ทางผู้ปกครองได้เซ็นหลังชำระค่าเทอมไปแล้ว จะให้ทำยังไงคะ ถ้าไม่รับกฏของโรงเรียน
5.ตั่งแต่ปีที่แล้วที่มีการเรียนออนไลน์ที่บ้าน ทาง รร จัดหาร้านมาขายชุดลูกเสือและเนตรนารี แต่จนป่านนี้ยังไม่ได้ชุด และทุกคนชำระค่าชุดไปตั่งแต่ปีแรกจวบจนถึงปีนี้ก็ยังไม่ได้ชุด โดยอ้างว่าเป็นความผิดของร้าน และ ไม่หาวิธีแก้ไข 
❗ในเมื่อเด็กต้องใส่แค่ปีเดียว และปีที่แล้วเรียนออนไลน์ทั้งปี รร ควรยกเลิกการสั่งตัดชุดตั่งแต่เดือนแรกกับทางร้านไหมคะ ไม่ใช่ให้ภาระมาตกกับผู้ปกครอง และ คนที่ทยอยได้ชุด ก็ไม่ได้ใส่แล้ว เพราะขึ้นปีสองกันทั้งหมด รร จะตอบเรื่องนี้ยังไงคะ

ท้ายนี้อยากให้คุณชัชชาติไปคุยกับกระทรวงศึกษาธิการเกียวกับทรงผมเด็ก ให้เป็นในทิศทางเดียวกันทั่วประเทศ และ บังคับใช้ทุกโรงเรียน ไม่งั้นปัญหานี้ไม่จบไม่สิ้นนะคะ ฝากความหวังไว้ด้วยนะคะ